କଟକ, ଅକ୍ଟୋବର ୯ (ଲୋକାଲ ୱାୟାର) : ଆୟ ବର୍ହିଭୂତ ସମ୍ପତ୍ତି ଠୁଳ ଅଭିଯୋଗରେ ଉଦ୍ୟାନ କୃଷି ବିଭାଗର ଅବସରପ୍ରାପ୍ତ ଅତିରିକ୍ତ ନିର୍ଦ୍ଦେଶକ ରମେଶ ଚନ୍ଦ୍ର ଦାସଙ୍କ ଘର ସମେତ ୫ଟି ସ୍ଥାନରେ ଶୁକ୍ରବାର ଏକକାଳୀନ ଚଢାଉ କରାଯାଇଛି ବୋଲି ଭିଜିଲାନ୍ସ ପକ୍ଷରୁ କୁହାଯାଇଛି ।
କଟକ ଭିଜିଲାନ୍ସ ଟିମ୍ ବିଡାନାସୀର ଜ୍ୟୋତିବିହାରରେ ଥିବା ରମେଶ ଚନ୍ଦ୍ର ଦାସଙ୍କ ଦୁଇ ମହଲା ଘର, ବିଡାନାସୀ ରୋଡରେ ଥିବା ତିନି ମହଲା କୋଠା ଓ ସିଡିଏରେ ଥିବା ଦୁଇ ମହଲା କୋଠାରେ ରେଡ୍ ଜାରି ରଖିଛି ।
ସେହିପରି ପୈତୃକ ଗାଁ ଜଗତସିଂହପୁର ଜିଲ୍ଲା ଏରସମାରେ ଥିବା ଘର ଏବଂ ପ୍ରଧାନ ଶିକ୍ଷୟତ୍ରୀ ଥିବା ତାଙ୍କ ପତ୍ନୀଙ୍କ କଟକ ଝୋଲାସାହି ୟୁପି ସ୍କୁଲ ଅଫିସରେ ବି ଚଢାଉ କରିଛି ଭିଜିଲାନ୍ସ ଟିମ୍ ।
ଭୁବନେଶ୍ବର, ଜାନୁଆରୀ ୨୬ (ଲୋକାଲ ୱାୟାର): ଭାରତୀୟ ପଦାତିକ ବାହିନୀର ଦକ୍ଷିଣ କମାଣ୍ଡରେ କମାଣ୍ଡର୍ ଭାବେ ଅବସ୍ଥାପିତ ହୋଇଛନ୍ତି ଓଡ଼ିଆ ଅଧିକାରୀ ଲାଫଟନାଣ୍ଟ ଜେନେରାଲ୍ ଚଣ୍ଡୀପ୍ରସାଦ ମହାନ୍ତି।
ନିକଟରେ କେନ୍ଦ୍ର ସରକାର ତାଙ୍କୁ ଏହି ପଦବୀରେ ନିଯୁକ୍ତ କରିଛନ୍ତି।
ପୂର୍ବରୁ ଉତ୍ତର ଭାରତରେ ଜେନେରାଲ୍ ଅଫିସର୍ କମାଣ୍ଡିଂ ଭାବେ କାର୍ଯ୍ୟ କରିଥିବା ଚଣ୍ଡୀପ୍ରସାଦଙ୍କ ସଂପର୍କରେ ଆସନ୍ତୁ ଜାଣିବା କିଛି ତଥ୍ୟ।
୧) ଜୟତସିଂହପୁର ମ୍ୟୁନିସିପାଲିଟି ଅନ୍ତର୍ଗତ ଜୟବଡ଼ା ଗାଁରେ ଜନ୍ମଗ୍ରହଣ କରିଥିବା ଚଣ୍ଡୀପ୍ରସାଦ ଗାଁ ସ୍କୁଲରେ ତୃତୀୟ ଶ୍ରେଣୀରେ ଉତ୍ତୀର୍ଣ୍ଣ ହେବା ପରେ ବଗସାହି ଉଚ୍ଚପ୍ରାଥମିକ ବିଦ୍ୟାଳୟରେ ପଢ଼ିଥିଲେ।
୨) ସର୍ବଭାରତୀୟ ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ପ୍ରଥମ ଓଡ଼ିଆ ଭାବେ ସେ ଇଣ୍ଡିଆନ୍ ମିଲିଟାରୀ କଲେଜରେ ଭର୍ତ୍ତି ହୋଇଥିଲେ।
(୩) ଭାରତୀୟ ସେନା ବାହିନୀର ଦ୍ବିତୀୟ ଲାଫଟନାଣ୍ଟ ଭାବେ ଯୋଗ ଲଦେବା ପୂର୍ବରୁ ସେ ସେ ନ୍ୟାସନାଲ୍ ଡିଫେନ୍ସ ଏକାଡେମୀରେ ଶିକ୍ଷାଗ୍ରହଣ କରିଥିଲେ।
(୪) ଚଣ୍ଡୀପ୍ରସାଦଙ୍କ ବାପା ଜିତେନ୍ଦ୍ର କିଶୋର ମହାନ୍ତି ଓ ମାଙ୍କ ନାଁ ଶାରଦା କୁମାରୀ ମହାନ୍ତି।
(୫) ଚଣ୍ଡୀପ୍ରସାଦଙ୍କ ଜଣେ ଭାଇ କାଳିପ୍ରସାଦ ମହାନ୍ତି ପାନିପଥ ରିଫାଇନାରୀରେ ଜେନେରାଲ୍ ମ୍ୟାନେଜର ଥିବାବେଳେ ଆଉ ଜଣେ ଭାଇ ଦେବୀପ୍ରସାଦ ମହାନ୍ତି ଆଇନଜୀବୀ ଅଛନ୍ତି।
(୬) ପାକିସ୍ତାନ ଓ ଚୀନ ସୀମାରେ କାର୍ଯ୍ୟ କରିଥିବା ଚଣ୍ଡୀପ୍ରସାଦ ସାମରିକ ବାହିନୀରେ ଜଣେ ଲୋକପ୍ରିୟ ଅଧିକାରୀ।
ସେ ଆସାମର ଉଗ୍ରବାଦ ବିରୋଧୀ ଅଭିଯାନରେ ମଧ୍ୟ ସାମିଲ ହୋଇଥିଲେ।
ସେହିପରି କଙ୍ଗୋରେ ଜାତିସଂଘ ଶାନ୍ତି ସେନାର ନେତୃତ୍ୱ ନେଇଥିଲେ ।
(୭) ଚଣ୍ଡୀପ୍ରସାଦଙ୍କୁ ସାମରିକ ବିଦ୍ୟାଳୟରେ ପଠାଇଥିବାରୁ ସ୍ଥାନୀୟ ଲୋକ ତାଙ୍କ ବାପାମାଙ୍କୁ ସମାଲୋଚନା କରୁଥିଲେ।
ହେଲେ ଏବେ ତାଙ୍କ ଗାଁ ଓ ପୂରା ଜଗତସିଂହପୁର ଜିଲ୍ଲାବାସୀ ଆନନ୍ଦ ପ୍ରକାଶ କରିଛନ୍ତି।
ଜଗତସିଂହପୁର, ଜାନୁଆରୀ ୧୮(ଲୋକାଲ ୱାୟାର): ନାଗରିକତା ଆଇନ ସପକ୍ଷରେ ଜଗତସିଂହପୁରରେ ଶନିବାର ବିଜେପି ପକ୍ଷରୁ ଏକ ବିରାଟ ଶୋଭାଯାତ୍ରା ଆୟୋଜନ କରାଯାଇଥିଲା ।
ଶୋଭାଯାତ୍ରାରେ ଯୋଗ ଦେଇ ଦଳର ରାଜ୍ୟ ସଭାପତି ସମୀର ମହାନ୍ତି କହିଥିଲେ, ନାଗରିକତା ସଂଶୋଧନ ଆଇନକୁ ନେଇ ବିରୋଧୀ କଂଗ୍ରେସ ସମେତ କିଛି ଆଞ୍ଚଳିକ ଦଳ ଦେଶର ଜନତାଙ୍କୁ ବିଭ୍ରାନ୍ତ କରି ହିଂସା ସୃଷ୍ଟି କରୁଛନ୍ତି୧ ଭାରତର ପଡୋଶୀ ଦେଶ ପାକିସ୍ତାନ, ଆଫଗାନିସ୍ତାନ ଏବଂ ବାଂଲାଦେଶରୁ ଧାର୍ମିକ ନିର୍ଯ୍ୟାତନାର ଶିକାର ହୋଇ ଭାରତକୁ ଆସିଥିବା ସଂଖ୍ୟାଲଘୁବର୍ଗର ଶରଣାର୍ଥୀମାନଙ୍କୁ ନାଗରିକତା ପ୍ରଦାନ କରାଯିବାର ବ୍ୟବସ୍ଥା ଏହି ଆଇନରେ ରହିଛି୧ ନାଗରିକତା ସଂଶୋଧନ ଆଇନ ଦ୍ୱାରା କୌଣସି ଭାରତୀୟଙ୍କର ଅଧିକାର କ୍ଷୁଣ୍ଣ ହେବନି ।
ଜଗତସିଂହପୁର ଗାନ୍ଧୀ ଛକରୁ ସିଏଏ ସମର୍ଥନରେ ଏକ ସଚେତନତା ରାଲି ବାହାରି ମେଡିକାଲ ଛକ ସଭାସ୍ଥଳରେ ପହଂଚିଥିଲା ।
ଏହି ସଚେତନତା ରାଲିରେ ରାଜ୍ୟ ସଂପାଦକ ଦିଲୀପ ମଲ୍ଲିକ ଓ କାଳନ୍ଦୀ ସାମଲ, ରାଜ୍ୟ ସଂପାଦକ (ସଙ୍ଗଠନ) ମାନସ କୁମାର ମହାନ୍ତି, ପୂର୍ବତନ ସାଂସଦ ବିଭୁ ତରାଇ, ଜିଲ୍ଲା ସଭାପତି ସତ୍ୟବ୍ରତ ମହାପାତ୍ର, ପ୍ରତାପ ମିଶ୍ର, ସୁକାନ୍ତ ବିଶ୍ୱାଳ, ଯାଜ୍ଞସେନୀ ଜେନା, ରମାକାନ୍ତ ଭୋଇ, ସଂପଦ ସ୍ୱାଇଁ, ଉପେନ୍ଦ୍ର ବିଶ୍ୱାଳଙ୍କସମେତ ଶତାଧିକ କାର୍ଯ୍ୟକର୍ତା ଉପସ୍ଥିତ ଥିଲେ ।
ଆଜିର ଏହି ସମାବେଶରେ ସ୍ଥାନୀୟ ଅଂଚଳର ବିଭିନ୍ନ ବର୍ଗର ବ୍ୟକ୍ତି ବିଶେଷ, ବୁଦ୍ଧିଜୀବୀ ଏବଂ ବିଭିନ୍ନ ଅନୁଷ୍ଠାନ ମଧ୍ୟ ସାମିଲ ହୋଇଥଲେ ।
ପାରାଦୀପ, ଅକ୍ଟୋବର ୨୩ (ଲୋକାଲ ଓ୍ବାୟର) ଛଅ ମାସ ତଳେ ବିବାହ କରିଥିବା ଜଣେ ବ୍ୟକ୍ତି ଘରୋଇ କଳହ ଯୋଗୁଁ ଜଗତସିଂହପୁର ଜିଲ୍ଲାରେ ତାର ସ୍ତ୍ରୀ, ଶାଶୁ, ଓ ଶ୍ବଶୁରଙ୍କୁ ପେଟ୍ରୋଲ ଢାଳି ରବିବାର ହତ୍ୟା କରିଥିବା ବେଳେ ନିଜେ ମଧ୍ୟ ପୋଡି ହୋଇ ମରିଥିବା ପୋଲିସ କହିଛି ।
କୁଜଙ୍ଗ ବ୍ଲକ ଅନ୍ତର୍ଗତ ବନପାତ ଗ୍ରାମରେ ଘଟିଥିବା ଏହି ଘଟଣାରେ ପୋଲିସ ବ୍ୟବହୃତ ପାଞ୍ଚ ଲିଟର ବିଶିଷ୍ଟ ଏକ ପେଟ୍ରୋଲ ଜାର, ତାଲା ଓ ଚାବି ଜବତ କରିଥିବା ବେଳେ ଶବ ଗୁଡିକ ବ୍ୟବଚ୍ଛେଦ ପାଇଁ ପଠାଇଛି ।
ଭଦ୍ରକ ଜିଲ୍ଲାର ୩୫ ବର୍ଷ ବୟସ୍କ ହରେକୃଷ୍ଣ ମଲ୍ଲିକ ବନପାତର ନବଘନ ସାହୁଙ୍କ ଝିଅ ରୁବିନାଙ୍କୁ ବିବାହ କରିଥିଲା । ବିବାହପରେ ରୁବିନାଙ୍କୁ ଶାଶୁଘର ନିର୍ଯାତନା ଦେବା ସହ ଘରୁ ତଡିଦେଇଥିବାରୁ ରୁବିନା ନିଜ ବାପଘରେ ରହୁଥିବା ତାଙ୍କ ପରିବାରର ଲୋକ ମାନେ ଅଭିଯୋଗ କରିଛନ୍ତି ।
କୁମାର ପୂର୍ଣିମା ପାଇଁ ରୁବିନାଙ୍କୁ ନିଜ ଘରକୁ ଫେରାଇନେବାକୁ ହରେକୃଷ୍ଣ ଶନିବାର ଆସି ପହଞ୍ଚିଥିଲା । ତେବେ ସେଥିରେ ରୁବିନା ଏବଂ ତାଙ୍କ ପରିବାର ରାଜି ନହବାରୁ ପ୍ରତିଶୋଧ ପରାୟଣ ହୋଇ ହରେକୃଷ୍ଣ ଘରେ ନିଆ ଲଗାଇଦେଇଥିବା ରୁବିନା ତାଙ୍କ ମୃତ୍ୟୁକାଳୀନ ଜମାନବନ୍ଦୀରେ କହିଥିବା ପୋଲିସ କହିଛି ।
ସେ ଓ ତାଙ୍କ ମା ବିଳମ୍ବିତ ରାତିରେ ଶୋଇଥିବା ବେଳେ ଭିତର ପଟୁ କବାଟ ଦେଇ ହରେକୃଷ୍ଣ ନିଆଁ ଲଗାଇଥିବା ରୁବିନା କହିଛନ୍ତି । ତେବେ ନିଆ ଲଗାଇବାପରେ ହରେକୃଷ୍ଣ ଖସିପଳାଉଥିବା ବେଳେ ରୁବିନାଙ୍କ ବାପାଙ୍କ ହାତରେ ଧରାପଡିଥିଲା । ତେବେ ନିଆଁ ସେମାନଙ୍କ ଦେହକୁ ବ୍ୟାପିଥିଲା ଓ ଉଭୟେ ମଧ୍ୟ ସେହି ନିଆଁରେ ଜୀବନ୍ତ ଦଗ୍ଧ ହୋଇଥିଲେ।
ପଡୋଶୀ ରୁବିନାଙ୍କୁ ଗୁରୁତର ଅବସ୍ଥାରେ ଉଦ୍ଧାର କରି ପ୍ରଥମେ କୁଜଙ୍ଗ ଡାକ୍ତରଖାନାରେ ଭର୍ତ୍ତି କରିଥିଲେ । ସେଠାରେ ଅବସ୍ଥା ସଙ୍କଟାପନ୍ନ ହେବାରୁ ତାଙ୍କୁ ଏସସିବି ସ୍ଥାନାନ୍ତରିତ କରାଯାଇଥିଲା। ସେଠାରେ ତାଙ୍କର ସୋମବାର ମୃତ୍ୟୁ ଘଟିଥିଲା।
ଏ ନେଇ ରୁବିନାଙ୍କ ବଡ ଭଉଣି କୁଜଙ୍ଗଥାନାରେ ଏଫଆଇଆର ଦାଏର କରିଥିବା କୁଜଙ୍ଗ ଥାନା ଅଧିକାରୀ ଦିଲିପି କୁମାର ସାହୁ ଲୋକାଲ ଓ୍ବାୟରକୁ ସୂଚନା ଦେଇ କହିଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
